**Ֆրենչ Ռիվեր** (անգլ.՝  French River ), գետ կենտրոնական Օնտարիոյում (Կանադա)։ 

* Ֆրենչ Ռիվերի ժայռոտ տարածքներըՖրենչ Ռիվերի ժայռոտ տարածքները
* Ֆրենչ Ռիվերի վրա կառուցված կամուրջՖրենչ Ռիվերի վրա կառուցված կամուրջ
* Ֆրենչ ՌիվերՖրենչ Ռիվեր
* Ֆրանսիս Աննա Հոպկինս Ճամփորդները կանեոյով, անցնում են ջրվեժի մոտով, 1869Ֆրանսիս Աննա Հոպկինս *Ճամփորդները կանեոյով, անցնում են ջրվեժի մոտով*, 1869

Աշխարհագրություն
----------------

Գետը սկսվում է Նիպիսինգի հարավ-արևմուտքից և թափվում է Հուրոն լիճը։ Գետի երկարությունը կազմում է 110 կմ։ Գետի մեծ մասը համարվում է Սադբերի և Պարի Սաունդի սահմանը, միաժամանակ նաև Հյուսիսային և Հարավային Օնտարիոներինը։

Ֆրենչ Ռիվերը հոսում է Կանադական վահանի շրջանով և ունի քարքարոտ ափեր, վերին մասերում կան բազմաթիվ բույսեր։ Գետը իր ճանապարհին բաժանվում է երկու մասի, որի մի մասը հոսում է Էյթին Մայլզ կղզու ափերով և միավորվում մյուս մասի հետ Ջորջիան Բեյ թափվելու ժամանակ, ապա բաժանվում երեք մասի (արևմտյան, արևելյան և գլխավոր), նեղ մասերով հոսելու ժամանակ առաջանում են ծանծաղուտներ և ջրվեժներ։

Պատմություն
-----------

Այդ տարածքում մինչև եվրոպացների հայտնվելը, այդտեղ ապրող հնդկացիները գետը օգտագործում էին ճանապարհորդությունների համար։ 1615 թվականին այդ գետով ճանապարհորդել է առաջին եվրոպացին, որը հայտնի ֆրանսիացի ճանապարհորդ և Քվեբեկի հիմնադիր Սամյուել դը Շամպլենն է։ 1615-ից մինչև 1821 թվականները գետը մորթի վաճառողներին ծառայել է Մոնրեալից Մեծ Լճեր, ապա դեպի արևմուտք (Օտտավա գետ - Մատտավա գետ - Նիպիսինգ լիճ - Ֆրենչ Ռիվեր գետ - Հուրոն լիճ - Վերին լիճ) տանող տրանսպորտի ճանապարհը։ Գետով ճանապարհորդել են շատ հայտնի ճանապարհորդներ՝ Պիեր Էսպրի Ռադիոսնը, Սայմոն Ֆրեյզերը, Ալեքսանդր Մակկենզին, Դեյվիդ Թոմփսոնը և այլք։ Բայց ամենաշատը այդ գետից օգտվում էին մորթի վաճառողները։

Ներկա ժամանակում գետը օգտագործվում է հանգստի համար։ Ֆրենչ Ռիվերը հայտնի է նավային սպորտաձևերով զբաղվողների մոտ։

Գետը ստացել է այդ անվանումը օջիբվե հնդկացիների կողմից, քանի որ այդ գետը նրանց տարածքներ էր բերում ֆրանսիացի ճանապարհորդների, վաճառականների և միսոներների։ 1986 թվականին Ֆրենչ Ռիվերը ներառվել է Կանդայի պահպանվող գետերի ցուցակում (Canadian Heritage Rivers)։ 1989 թվականին գետի կանաչ տարածքները պահպանելու համար ստեղծվեց Ֆրենչ Ռիվերի գավառական պարկ, որն ունի 6-ից 28 կմ լայնություն և 51000 հեկտար տարածք։

Գետի հատկանիշներ
----------------

* Գետի տարածքում կան 900-ից 1600 միլիոն տարում ձևավորված հանքելուստներ, որը կարելի է տեսնել գետի Recollet Falls մասում։
* Գետի տարածքում կան 450-ից ավելի տեսակների բույսեր, ներառյալ 8 հազվադեպ հանդիպող տեսակներ։
* Այնտեղ աճում է ամենամեծ պտավոր Virginia Chain-ը։ Ամենատարածված կենդանին այդ տարածքում շառաչող օձերն են, ինչպես նաև մանր գայլաձուկները։
* Գետը շատ հարմար տարածք է ջրային սպորտաձևերի համար։

Ծանոթագրություններ
------------------

1. ↑  Կենտրոնական Օնտարիոն համարվում է Հարավային Օնտարիոյի մաս
2. ↑  «Canadian Encyclopedia. French River». Արխիվացված է օրիգինալից 2006 թ․ մայիսի 19-ին. Վերցված է 2016 թ․ հուլիսի 30-ին.
3. ↑  Սակայն որոշ դեպքերում Հարավային Օնտարիո շրջանը առնչում են Հյուսիսային Օնտարիոյին (որպեսզի բոլորին շփոթեցնեն)
4. ↑  «Canadian Heritage Rivers. French River». Արխիվացված է օրիգինալից 2016 թ․ մարտի 5-ին. Վերցված է 2016 թ․ հուլիսի 30-ին.
5. ↑  «Схема реки Френч-Ривер». Արխիվացված է օրիգինալից 2016 թ․ մարտի 5-ին. Վերցված է 2016 թ․ հուլիսի 30-ին.

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | GeoNames · GeoNames |

 |